钦定古今图书集成/历象汇编/庶征典/第143卷 > 《观象玩占》 > 北齐
## 钦定古今图书集成/历象汇编/庶征典/第143卷 > 《观象玩占》 > 北齐

### 武成帝河清二年雨血

按：《北史齐武成帝本纪》，“河清二年冬十二月，雨血于
太原。”

按《隋书五行志》：河清二年，太原雨血。刘向曰：“血者，阴
之精，伤害之象，僵尸之类也。”明年，周师与突厥入并
州，大战城西，伏尸百馀里。京房《易飞候》曰：“天雨血染
衣，国亡君戮。”亦后主亡国之应。

### 后主武平年有血点地

按：《北齐书后主本纪》，不载。　按《隋书五行志》：“武平中，
有血点地，自咸阳王斛律明月宅而至于太庙。大将，
社稷之臣也，后主以谗言杀之。天戒若曰，杀明月则
宗庙随而覆矣。后主不悟，国祚竟绝。”